दुला तारा
दुला या इलॅक्ट्रा (Electra), जिसका बायर नामांकन १७ टाओरी (17 Tau या 17 Tauri) है, वृष तारामंडल में स्थित एक तारा है। यह कृत्तिका तारागुच्छ का तीसरा सबसे तेजस्वी तारा है और इसका पृथ्वी से देखा गया औसत सापेक्ष कांतिमान (यानि चमक) का मैग्निट्यूड +३.७० है। दुला एक नीला-सफ़ेद बी-श्रेणी का दानव तारा है। इस तारे के कुछ लक्षण ऐसे हैं कि सम्भव है कि यह वास्तव में एक द्वितारा हो, लेकिन यह पूरी तरह स्थापित नहीं हुआ है।